stanford-oval/wikipedia huggingface dataset:
Maaseudun Maisema ja Kulttuuriperinne
Aiheesta muualla

Maaseudun Maisema ja Kulttuuriperinne Ry - Viralliset sivut (Arkistoitu – Internet Archive)
Mardyke

| Mardyke |
| --- | --- |
 Mardyke Purfleetin lähistöllä
Alkulähde:  Holden's Wood
Laskupaikka:  Thames
Maat:  Yhdistynyt kuningaskunta
Pituus:  18 km
Virtaama:  Stiffordissa keskim. 0,48 m³/s
Valuma-alue:  90,7 km²
Mardyke (vaihtoehtoisia kirjoitusasuja Mar Dyke ja Mardike) on noin 18 kilometriä pitkä Thamesin sivujoki Essexin kreivikunnassa Englannissa. Se saa alkunsa Great Warleyn lähistöltä ja laskee Thamesiin Purfleetissä.
Mökinihmekukka

| Mökinihmekukka |
| --- | --- |
 mökinihmekukan kukka.
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Ihmekukkakasvit Nyctaginaceae
Suku::  Ihmekukat Mirabilis
Laji::  jalapa
Kaksiosainen nimi
 Mirabilis jalapa  L. 
Katso myös
   Mökinihmekukka Wikispeciesissä   Mökinihmekukka Commonsissa 
Infobox OKNimi-testi OK: 
Ihmekukan hedelmä.
Mökinihmekukka eli ihmekukka (Mirabilis jalapa) on ihmekukkakasvien heimoon kuuluva ruohokasvi, jonka alkuperäinen elinalue on trooppinen Amerikka.
Mökinihmekukka on 50–100 senttimetriä korkeaksi kasvava monivuotinen, pystykasvuinen ruoho. Sen lehdet ovat vastakkaiset ja ruodilliset. Torvimaisissa kukissa on viisi liuskaa ja ne ovat noin kolme senttimetriä leveät. Väriltään kukat voivat olla punaiset, keltaiset, valkoiset tai kirjavat.
Jos valko- ja punakukkainen yksilö risteytetään, saadaan vaaleanpunakukkaisia jälkeläisiä. Risteyttämällä näitä keskenään saadaan valko-, puna- ja vaaleanpunakukkaisia jälkeläisiä suhteessa 1:1:2.
Aiheesta muualla

Suomen Lajitietokeskus: Mökinihmekukka – Mirabilis jalapa
ITIS: Mirabilis jalapa (englanniksi)
United States Department of Agriculture (USDA): Mirabilis jalapa (englanniksi)
Flora of China: Mirabilis jalapa (englanniksi)
Matthäus Hetzenauer

| Matthäus Hetzenauer> Henkilötiedot |
| --- | --- |
Syntynyt: 23. joulukuuta 1924  Brixen im Thale, Tiroli, Itävalta
Kuollut: 3. lokakuuta 2004 (79 vuotta) Brixen im Thale, Tiroli, Itävalta
Sotilashenkilö
Palvelusmaa(t):   Saksa
Palvelusvuodet:  1943–1945
Taistelut ja sodat:  Toinen maailmansota
Sotilasarvo:  Jefreitteri
Joukkoyksikkö:  Saksan 3. vuoristodivisioona
Matthäus Hetzenauer (23. joulukuuta 1924 Tiroli, Itävalta – 3. lokakuuta 2004) oli itävaltalainen tarkka-ampuja toisessa maailmansodassa.
Hetzenauer kuului itärintamalle sijoitettuun Saksan 3. vuoristodivisioonaan. Hän tappoi 345 sotilasta ja upseeria, joista yhden hän ampui 1 100 metrin päästä.
Hetzenauer kouluttautui tarkka-ampujaksi heinäkuussa 1944, jonka jälkeen hänet siirrettiin yksikköönsä. Hän käytti pääasiassa kiikaritähtäimellä varustettua Mauser Kar 98k -pulttilukkokivääriä ja Gewehr 43 -kivääriä.
17. huhtikuuta Hetzenauer sai rautaristin ritariristin. Toukokuussa hän joutui neuvostoliittolaisten sotavangiksi ja hän vietti seuraavat viisi vuotta sotavankileirillä.
Hetzenauer kuoli 3. lokakuuta 2004 vuosia kestäneen huonon terveydentilan jälkeen.
Hetzenaueria pidetään yhtenä maailman historian parhaimmista tarkka-ampujista.
Menahem Pressler

Menahem Pressler vuonna 2009.
Menahem Pressler (16. joulukuuta 1923 – 6. toukokuuta 2023) oli saksalaissyntyinen juutalainen pianisti.
Presslerin perhe pakeni Kristalliyön jälkeen Saksasta ja muutti vuonna 1938 Palestiinan brittiläiselle mandaattialueelle. Pressler saapui 1946 Yhdysvaltoihin, missä hän voitti jo samana vuonna San Fransciscossa kansainvälisen pianokilpailun ja pääsi esiintymään Eugene Ormandyn johtaman Philadelphian orkesterin kanssa.
Pressler perusti vuonna 1955 Beaux Arts Trion yhdessä viulisti Daniel Guilet’n ja sellisti Bernard Greenhousen kanssa. Trio pysyi yhdessä vuoteen 2008 asti ja soitti tuona aikana yli 4 000 konserttia. Yhtye julkaisi myös yli 50 albumia. Pressler julkaisi myös lukuisia levytyksiä myös yhtyeen ulkopuolella.
Pressleristä tehtiin vuonna 2000 Yhdysvaltain taide- ja tiedeakatemian jäsen, ja hänelle myönnettiin vuonna 2005 ensimmäisen luokan Bundesverdienstkreuz.
Masurius Sabinus

Masurius Sabinus oli roomalainen juristi, joka toimi Rooman keisarikunnan alkuaikoina.
Toisin kuin useimmat ajan juristit, Sabinus ei ollut senaatin jäsen, ei osallistunut politiikkaan eikä edes saanut ritarin arvoa kuin vasta myöhään elämässään. Tästä huolimatta hän oli arvostettu juristi. Keisari Tiberius myönsi hänelle yhtenä ensimmäisistä juristeista ius respondendin eli erityisoikeuden antaa mielipiteitä keisarin auktoriteetilla. Sabinuksen mukaan on nimetty yksi kahdesta roomalaisen oikeustieteen koulukunnasta, sabinianistit. Sabinuksen roomalaista siviilioikeutta käsitellyt pääteos Tres libri iuris civilis merkittävästi edisti roomalaista oikeustiedettä, esimerkiksi tunnistamalla deliktin käsitteen, ja useat myöhemmät juristit, kuten Paulus ja Ulpianus, käyttivät sitä omien siviilioikeuden yleisteostensa perustana, minkä johdosta niistä käytettiin nimitystä ad Sabinum.
Masumi Hayashi

Masumi Hayashi (jap. 林 真須美; s. 22. heinäkuuta 1961) on japanilainen rikollinen. Hän myrkytti Wakayamassa järjestetyllä kesäfestivaalilla tarjoillun curryn arsenikilla 25. heinäkuuta 1998. Kaksi aikuista ja kaksi 10–16-vuotiasta kuoli teon seurauksena. Kymmenet muut saivat erilaisia myrkytysoireita.
Hayashi yhdistettiin pian tekoon. Hänet oltiin nähty currypadan luona, ja hänellä oli miehensä työn takia saatavilla arsenikkia. Pataan laitettu arsenikki oli identtistä Hayashin kotoa löydettyjen näytteiden kanssa. Mitään ilmeistä motiivia curryn myrkyttämiselle ei ole. Syyttäjien mukaan Hayashi oli tuntenut itsensä naapuriensa eristämäksi. Toisaalta he sanoivat, että Hayashi ei kohdistanut myrkytystä keneenkään tiettyyn henkilöön.
Hayashi tuomittiin kuolemaan vuonna 2002, ja tuomio pysyi ylemmässä oikeusasteessa vuonna 2005. 21. huhtikuuta 2009 Japanin korkein oikeus vahvisti kuolemantuomion. 18. toukokuuta se hylkäsi vetoomuksen tuomiota vastaan. Tämän jälkeen Hayashi haki uutta oikeudenkäyntiä. Hän kiistää syyllisyytensä.
Hayashilla on mies Kenji ja kolme lasta. Kenji sai vuonna 2000 kuusi vuotta vankeutta vakuutuspetoksista. Syyttäjät olivat alun perin vaatineet kahdeksan vuoden rangaistusta, mutta Kenji Hayashi tuomittiin vain kuuteen vuoteen, koska petosten takana oli ollut päätekijänä Masumi. Pari oli keksinyt itselleen onnettomuuksia ja vammoja. Masumia syytettiin myös siitä, että hän olisi jo aiemmin yrittänyt myrkyttää kolme ihmistä, muun muassa miehensä. Vakuutusrahat nimettiin syyksi murhayrityksiin, joista Hayashi sitten myös tuomittiin. Hänen sanottiin aikoinaan kertoneen ihmisille, että hän olisi toivonut miehensä kuolemaa ja jopa puhuneen tämän tappamisesta.
Matti Kähkönen

Matti Kähkönen (s. 1956) on suomalainen yritysjohtaja ja vuorineuvos. Hän toimi Metson toimitusjohtajana 1. maaliskuuta 2011 lähtien. Vuodesta 2018 Kähkönen on toiminut Nesteen hallituksen puheenjohtajana.
Aiemmin Kähkönen on urallaan toiminut muun muassa Metson Kaivos- ja maarakennusteknologia -segmentin, Metso Mineralsin ja Metso Automationin toimitusjohtajana. Hän on ollut Metson johtoryhmän jäsen vuodesta 2001.
Kähkönen on valmistunut diplomi-insinööriksi Tampereen teknillisestä yliopistosta vuonna 1984.
Mandy Moore

Mandy Moore Oscar-gaalassa vuonna 2011.
Amanda Leigh ”Mandy” Moore (s. 10. huhtikuuta 1984 Nashua, New Hampshire) on yhdysvaltalainen poplaulaja ja näyttelijä.
Varhaiset vaiheet

Moore syntyi Nashuassa, New Hampshiressa, mutta kasvoi Orlandon esikaupunkialueella Floridassa. Lapsuudessaan näytteli paikallisissa teatterituotannoissa ja esitti kansallislaulua urheiluotteluissa, mikä kiinnitti levy-yhtiön huomion.
Ura

Moore solmi levytyssopimuksen Epic Recordsin kanssa vuonna 1999, ja hänen esikoisalbuminsa So Real julkaistiin vielä saman vuoden joulukuussa. Se oli tyyliltään ajan tyypillistä teinipoppia. Albumi myi platinaa kolmessa kuukaudessa. Menestyksen hyödyntämiseksi seuraava albumi, I Wanna Be with You, julkaistiin toukokuussa 2000 ja kolmaskin, Mandy Moore, vuonna 2001.
Moore haki aiempien levyjensä purkkapopista poikkeavaa linjaa vuoden 2003 cover-albumilla Coverage, mutta sen heikko myynti sai Epic Recordsin irtisanomaan Mooren sopimuksen. Sitä seurasi pidempi tauko, jonka aikana Moore keskittyi muun muassa näyttelemiseen, kunnes EMI:n kanssa tehdyn levytyssopimuksen jälkeen vuonna 2007 ilmestyi Wild Hope, jolla hän kokeili ensimmäistä kertaa itse myös lauluntekoa. Kaksi vuotta myöhemmin oli vuorossa Amanda Leigh.
Moore on näytellyt esimerkiksi elokuvissa Prinsessapäiväkirjat, American Dreamz ja Muistojen polku. Lisäksi Moore on ollut ääninäyttelijänä muun muassa animaatioissa Karhuveljeni Koda 2, Salamaseepra ja Kaksin karkuteillä sekä parissa Simpsonien jaksossa. Hän on myös esiintynyt tv-sarjoissa kuten Entourage, Tuho-osasto, Greyn anatomia ja Ensisilmäyksellä.
Yksityiselämä

Maaliskuussa 2008 Moore alkoi seurustella muusikko Ryan Adamsin kanssa. Pari meni naimisiin maaliskuussa 2009, mutta lähes kuuden vuoden avioliiton jälkeen he ilmoittivat tammikuussa 2015 eroavansa. Ero astui voimaan vuonna 2016. Heillä ei ole lapsia. Moore avioitui laulaja Taylor Goldsmithin kanssa vuoden 2018 marraskuussa. He olivat tavanneet vuonna 2015. Moore ilmoitti syyskuussa 2020 odottavansa poikalasta, jonka on määrä syntyä alkuvuodesta 2021.
Diskografia > Studioalbumit

So Real (1999)
I Wanna Be with You (2000)
Mandy Moore (2001)
Coverage (2003)
Wild Hope (2007)
Amanda Leigh (2009)
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | Eläintohtori 2 | Dr. Dolittle 2 | tyttökarhunpentu (ääni) |
| 2001 | Prinsessapäiväkirjat | The Princess Diaries | Lana Thomas |
| 2002 | Muistojen polku | A Walk to Remember | Jamie Sullivan |
| 2002 | Kuuma nuoruus | All I Want | Lisa |
| 2003 | How to Deal | How to Deal | Halley Martin |
| 2004 | Chasing Liberty | Chasing Liberty | Anna Foster |
| 2004 | Saved! | Saved! | Hilary Faye Stockard |
| 2005 | Salamaseepra | Racing Stripes | Sandy (ääni) |
| 2005 | Romance & Cigarettes | Romance & Cigarettes | Baby Murder |
| 2006 | American Dreamz | American Dreamz | Sally Kendoo |
| 2006 | Karhuveljeni Koda 2 | Brother Bear 2 | Nita (ääni) |
| 2007 | Sekavia suhteita | Because I Said So | Milly Wilder |
| 2007 | Naimalupa | License to Wed | Sadie Jones |
| 2007 | Dedication | Dedication | Lucy Reilly |
| 2007 | Southland Tales | Southland Tales | Madeline Frost Santaros |
| 2009 | Swinging with the Finkels – parit vaihtoon | Swinging with the Finkels | Ellie Finkel |
| 2010 | Kaksin karkuteillä | Tangled | Tähkäpää (ääni) |
| 2011 | Mennään naimisiin | Love, Wedding, Marriage | Ava |
| 2012 | Hotel Noir | Hotel Noir | Evangeline Lundy |
Aiheesta muualla

Kuvia tai muita tiedostoja aiheesta Mandy Moore Wikimedia Commonsissa
Mandy Moore Internet Movie Databasessa. (englanniksi)
Mehiläishaukat (alaheimo)

| Mehiläishaukat |
| --- | --- |
 Töyhtöhaukka (Aviceda subcristata)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Petolinnut Accipitriformes
Heimo::  Haukat Accipitridae
Alaheimo::  Mehiläishaukat Perninae  Blyth, 1851
Suvut
 Töyhtöhaukat Aviceda  Chondrohierax  Elanoides  Hamirostra  Ampiaishaukat Henicopernis  Jokihaukat Leptodon  Lophoictinia  Machaerhamphus  Mehiläishaukat Pernis 
Katso myös
   Mehiläishaukat (alaheimo) Wikispeciesissä  
Infobox OKVirheellinen NIMI-arvo: 
Mehiläishaukat (Perninae) on haukkojen heimon alaheimo. Se siltää leveäsiipisiä, melko pitkäpyrstöisiä petolintuja. Suurin osa mehiläishaukoista on nimensä mukaisesti erikoistunut mehiläisiin, ampiaisiin ja muihin hyönteisiin.
Suvut

Töyhtöhaukat Aviceda
Chondrohierax
Elanoides
Hamirostra
Ampiaishaukat Henicopernis
Jokihaukat Leptodon
Lophoictinia
Machaerhamphus
Mehiläishaukat Pernis
Mano Menezes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Luiz Antonio Venker de Menezes
Syntymäaika: 11. kesäkuuta 1962 (ikä 62)
Syntymäpaikka: Passo do Sobrado, Brasilia
Pituus: 178 senttimetriä
Seura
Seura: -
Tehtävä: päävalmentaja
Valmennusura
1997–2002: Guarani
2002: Brasil de Pelotas
2003: Guarani
2003: Iraty
2003–2004: 15 de Novembro
2004–2005: Caxias
2005–2007: Grêmio
2007–2010: Corinthians
2010–2012: Brasilia
2012: Brasilia U23
2013: Flamengo
2014: Corinthians
2015: Cruzeiro
2016: Shandong Luneng

Luiz Antonio Venker de Menezes eli Mano Menezes (s. 11. kesäkuuta 1962 Passo do Sobrado, Brasilia) on brasilialainen jalkapallovalmentaja.
Hänen lempinimensä "Mano" on peräisin varhaisesta lapsuudestaan. Hänen siskollaan oli tapana kutsua häntä kyseisellä nimellä, mikä on paikallista slangia ja tarkoittaa veljeä.
Valmentajaura

Valmennettuaan Grêmiota ja Corinthiansia yhteensä viiden vuoden ajan, tarjoutui Menezesille päävalmentajan paikka Brasilian maajoukkueessa. Hän korvasi tehtävästä aikaisemmin eronneen Dungan. Menezes ei ollut Brasilian jalkapalloliiton ykkösvaihtoehto Dungan korvaajaksi, mutta edellisenä päivänä Fluminensen kieltäydyttyä vapauttamasta Muricy Ramalhoa pestiin, paikka avautui hänelle. Hänen ensimmäinen ottelunsa maajoukkueen peräsimessä oli 10. elokuuta 2010 pelattu ystävyysottelu Yhdysvaltoja vastaan.
Menezesin ensimmäinen tosikoitos vuoden 2011 Copa América päättyi Brasilian osalta pettymykseen, kun se tippui jo puolivälierissä Paraguayta vastaan. Olympialaisissa 2012 Menezes johdatti Brasilian joukkueen aina loppuotteluun saakka, mutta unelma maan historian ensimmäisestä miesten jalkapallon olympiakullasta murskautui 2–1 finaalitappioon Meksikolle. Brasilian jalkapalloliitto erotti Menezesin yllättäen marraskuun loppupuolella 2012.
Kesäkuussa 2013 Menezesin valmennusura jatkui Flamengon peräsimessä. Hän erosi tehtävästään syyskuussa 2013 tyytymättömänä mahdollisuuksiinsa muuttaa joukkuetta. Tammikuussa 2014 hänestä tuli Corinthiansin päävalmentaja. Hän luotsasi seuran Brasilian liigassa neljänneksi, mutta erosi tehtävästään heti kauden jälkeen.
Kaudeksi 2016 Menezes suuntasi Kiinan Superliigaan Shandong Lunengin päävalmentajaksi. Menezes johdatti joukkueen Aasian Mestarien liigassa puolivälieriin, mutta kausi Kiinan liigassa alkoi heikosti. Menezes erosi tehtävistään kesäkuun alussa 2016.
Meriitit valmentajana

Campeonato Brasileiro Série B (2): 2005, 2008
Campeonato Gaúcho (2): 2006, 2007
Campeonato Paulista: 2009
Copa do Brasil: 2009
Hopeaa: 2008
Copa Libertadores
Hopeaa: 2008
Olympiahopeaa: 2012
Aiheesta muualla

Mano Menezesin kotisivusto (portugaliksi)
| 0 | 1 | 2 |
| --- | --- | --- |
| Edeltäjä: Dunga | Brasilian jalkapallomaajoukkueen päävalmentaja 2010–2012 | Seuraaja: Luiz Felipe Scolari |
| 0 | 1 | 2 |
| --- | --- | --- |
| Edeltäjä: Cuca | Shandong Lunengin päävalmentaja 1–6/2016 | Seuraaja: Felix Magath |
Brasilian joukkue – Copa América 2011
1 Júlio César |
2 Alves |
3 Lúcio |
4 Silva |
5 Lucas Leiva |
6 Santos |
7 Robinho |
8 Ramires |
9 Pato |
10 Ganso |
11 Neymar |
12 Victor |
13 Maicon |
14 Luisão |
15 Sandro |
16 Elano |
17 Elias |
18 Lucas |
19 Fred |
20 Jádson |
21 Adriano |
22 Jefferson |
23 David Luiz |
Valmentaja Menezes
Brasilian joukkue – Kesäolympialaiset 2012
1 Gabriel |
2 Rafael |
3 Silva |
4 Jesus |
5 Sandro |
6 Marcelo |
7 Lucas |
8 Rômulo |
9 Leandro Damião |
10 Oscar |
11 Neymar |
12 Hulk |
13 Uvini |
14 Danilo |
15 Alex Sandro |
16 Ganso |
17 Pato |
18 Neto |
Valmentaja Menezes
Manuel Belgrano

Lontoossa vuonna 1815 Casimir Carbonnierin maalaama muotokuva Belgranosta
Manuel Belgrano (3. kesäkuuta 1770 Buenos Aires, Perun varakuningaskunta – 20. kesäkuuta 1820 Buenos Aires) oli argentiinalainen juristi, Argentiinan itsenäisyyssotien sotilasjohtaja ja Argentiinan lipun suunnittelija.
Napoleonin sotien aikana Belgrano taisteli englantilaisia vastaan näiden yrittäessä vuosina 1806 ja 1807 maihinnousua Río de la Platan alueelle. La Platan varakuningaskunnan irtauduttua Napoleonin sodissa heikentyneestä Espanjasta vuonna 1810, Belgranosta tuli maata hallitsevan juntan jäsen. Vuonna 1812 hän määräsi Argentiinan kansallislipun käyttöönoton Rosariossa. Vuonna 1811 armeija lähti kenraali Belgranon johdolla palauttamaan Buenos Airesin hallintoa vastaan kapinoinutta Paraguayta juntan hallintaan, mutta paraguaylaisjoukot torjuivat Belgranon hyökkäyksen. Belgrano kukisti espanjalaismieliset joukot Tucumánissa ja Saltassa Argentiinan luoteisosassa, mutta kärsi tappion nykyisen Bolivian alueella vuonna 1813. Hänet syrjäytti armeijan komentajana José de San Martín vuonna 1814.
Belgrano matkusti Eurooppaan etsimään Argentiinalle kuningasta Bernardino Rivadavian kanssa, josta tuli myöhemmin Argentiinan tasavallan ensimmäinen presidentti.
Aiheesta muualla

Kuvia tai muita tiedostoja aiheesta Manuel Belgrano Wikimedia Commonsissa
Matti Kuusisto

| Matti Kuusisto |
| --- | --- |

Henkilötiedot
Syntynyt: 6. huhtikuuta 1982 Punkalaidun
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  174 cm
Paino:  80 kg
Seura
Seura:  FPS
Sarja:  Suomi-sarja
Pelinumero:  20
Pelaajaura
Pääsarjaura:  2001–
Aik. seurat:  Blues (SM-liiga) Jukurit (Mestis) KalPa (Mestis/SM-liiga) Lukko (SM-liiga) Ässät (SM-liiga) EHC Lustenau (ÖNL)
Matti Kuusisto (s. 6. huhtikuuta 1982 Punkalaidun) on suomalainen jääkiekkopuolustaja. Kuusisto on Forssan Palloseuran kasvatti, joka on pelannut FPS:n lisäksi myös Bluesissa, Jukureissa, KalPassa, Lukossa ja Ässissä sekä Itävallan EHC Lustenaussa.
Matinkylän kartano

| Matinkylän kartano |
| --- | --- |
 Kartanon päärakennus on avopalvelukeskuksen käytössä
Osoite:  Matinkartanontie 16
Sijainti:  Matinkylä, Espoo
Rakennustyyppi:  kartano
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kartanon päärakennuksen länsipääty
Matinkylän kartano (ruots. Mattby gård) on historiallinen rälssitila Matinkylän kaupunginosassa eteläisessä Espoossa. Sen päärakennus on rakennettu 1940-luvulla.
Historia

Vuoden 1540 verotietojen perusteella Mattbyn kylä muodostui neljästä talosta, kylän historia ulottuu kuitenkin keskiajalle. Mattby ja sen lähikylät kuuluivat Finnvikin kirkkoneljännekseen. Vuonna 1639 kaksi Mattbyn taloa läänitettiin Mäkkylän kartanon omistajalle, Anna Reiherille. Kaksi muuta taloa olivat rappiolla. Leskirouva Reiherin uusi puoliso, Kvisbackan säterin isäntä Henrik Joeninpoika otti rappiotilat haltuunsa. Anna Reiher luovutti omat talonsa puolisolleen, ja siten kaikki Mattbyn neljä kantataloa olivat Kvisbackan isännän hallinnassa. 1600-luvun kuluessa omistussuhteet muuttuivat, mutta Mattby säilyi osana Kvisbackan säteriä.
Vuonna 1718 Mattbyn tila siirtyi Fredrikssonin suvulle, ja tilan alue pysyi varsin muuttumattomana aina 1900-luvun alkuun. Mattbyhyn kuului torppa nimeltään Seppettorppa, joka on antanut nimensä Seppettorpanpuistolle. Torppa sijaitsi Nuottaniemessä. Matinkylän kartanon uusi, 1940-luvun lopulla rakennettu päärakennus sijaitsee entisen, palaneen rakennuksen paikalla ja myös keskiaikaisen Mattbyn tienoilla.
Matinkylän kartanon alueen muutos Matinkylän lähiöksi oli nopea. Tilanomistaja Hilding Fredriksson myi kartanon 185-hehtaarisen maa-alueen rakennusliikkeelle vuonna 1965.
Matinkylän kartanoa kutsutaan myös nimellä Matinkartano. Nykyisen Matinkylän alueella on sijainnut myös Frisansin kartano.
Aiheesta muualla

Hagerlund.net: Espoon kartanot: Matinkylän kartano
Matthäus Merian (nuorempi)

Matthäus Merian nuorempi
Anna Margareta von Haugwitzin muotokuva, jonka on maalannut Matthäus Merian nuorempi. Skoklosterin linna.
Matthäus Merian nuorempi (1621–1687) oli sveitsiläinen taidemaalari ja kaivertaja. Hänen isänsä oli Matthäus Merian vanhempi. Hän jatkoi isänsä kustannusliikettä ja etenkin Theatrum europæumin julkaisemista (6. osa 1647–1651). Hänen parhaat maalauksensa ovat Ruotsissa, jossa hän maalasi Carl Gustaf Wrangelille noin 60 muotokuvaa, joista suurin päätyi Wrangelin Skoklosterin linnan kokoelmiin.
Aiheesta muualla

Kuvia tai muita tiedostoja aiheesta Matthäus Merian der Jüngere Wikimedia Commonsissa
Mare Humboldtianum

Mare Humboldtianum.
Mare Humboldtianum eli Humboldtin meri on Mare Frigoriksen itäpuolella sijaitseva Kuun meri (lat. mare), Se on nimetty saksalaisen luonnontutkijan ja löytöretkelijän Alexander von Humboldtin mukaan. Meren itäiset osat yltävät Kuun 90. leveysasteen itäpuolelle, mutta sopivan libraation aikaan nekin osat ovat näkyvissä Maahan. Tämän pyöreähkön meren halkaisija on noin 160 km; pinta-alaa sillä on noin 22 000 neliökilometriä.
Aiheesta muualla

Kuvia tai muita tiedostoja aiheesta Mare Humboldtianum Wikimedia Commonsissa
Mardy Fish

| Mardy Fish |
| --- | --- |

Henkilötiedot
Syntynyt: 9. joulukuuta 1981 (ikä 42)
Kansalaisuus:   Yhdysvallat
Tennispelaaja
Pituus:  188 cm
Paino:  82 kg
Kätisyys:  oikea
Ammattilaisena:  2000–2015
Palkintorahat:  7 460 641 USD
Kaksinpeli
Paras sijoitus:  7. (15.8.2011)
Turnausvoittoja:  6
Voitot/tappiot:  302–219
Grand Slam -turnauksissa
Australian avoimet:  puolivälierät (2007)
Ranskan avoimet:  3. kierros (2011)
Wimbledon:  puolivälierät (2011)
Yhdysvaltain avoimet:  puolivälierät (2008)
Nelinpeli
Paras sijoitus:  14. (6.7.2009)
Turnausvoittoja:  8
Voitot/tappiot:  136–105
Aiheesta muualla
www.mardytennis.com
ITF
ATP
| Mitalit> Maa:   Yhdysvallat.Miesten tennis. Olympialaiset  | Mitalit> Maa:   Yhdysvallat.Miesten tennis. Olympialaiset  | Mitalit> Maa:   Yhdysvallat.Miesten tennis. Olympialaiset  | Maa:   Yhdysvallat> Miesten tennis. |
| --- | --- | --- | --- |
|  Hopeaa | Ateena 2004 | Kaksinpeli |  |
Mardin ”Mardy” Fish (s. 9. joulukuuta 1981 Edina, Minnesota) on yhdysvaltalainen tennispelaaja. Hän aloitti ammattilaisuransa vuonna 2000. Fish oli korkeimmillaan miesten rankinglistalla kaksinpelissä sijalla seitsemän ja nelinpelissä sijalla 14. Hän voitti kaksinpelissä kuusi ja nelinpelissä kahdeksan ATP-tason turnausta.
Fish voitti kaksinpelissä miesten tenniksen hopeaa vuoden 2004 kesäolympialaisissa Ateenassa. Hän voitti Serena Williamsin kanssa Hopman Cupin 2008.
Grand Slam -turnauksissa Fish ylsi parhaimmillaan puolivälieriin Australian avoimissa 2007, Yhdysvaltain avoimissa 2008 ja Wimbledonissa 2011. Vuoden 2012 aikana hän kärsi sydämen rytmihäiriöistä, joiden vuoksi hän jätti myös tammikuussa 2013 pelattavat Australian avoimet väliin. Fish lopetti uransa vuoden 2015 Yhdysvaltain avoimiin.
Aiheesta muualla

Kuvia tai muita tiedostoja aiheesta Mardy Fish Wikimedia Commonsissa
Mardy Fishin kotisivut